2. ลักษณะการประกอบธุรกิจ

ประวัติความเป็นมาและการเปลี่ยนแปลงที่สำคัญ

บริษัท อุตสาหกรรมพรมไทย จำกัด (มหาชน) ได้ก่อตั้งขึ้นเมื่อปี 2510 โดยเข้าจดทะเบียน
ในตลาดหลักทรัพย์ แห่งประเทศไทยในปี 2521 และปี 2537 จดทะเบียนแปรสภาพเป็น บริษัท
มหาชน จำกัด

กุมภาพันธ์ 2542 (จดทะเบียนลดทุนจาก 500 ล้านบาทเป็น 300 ล้านบาท)
จดทะเบียนเพิ่มทุนจำนวน 25.56 ล้านหุ้น ในราคาหุ้นละ 10 บาท และขายให้แก่ธนาคาร ดีบีเอส
ไทยทนุ จำกัด (มหาชน) ในราคาหุ้นละ 6 บาท บริษัทฯ นำเงินค่าหุ้นเพิ่มทุนนี้
ไปชำระหนี้เงินกู้ยืมที่มีต่อ ธนาคาร ดีบีเอส ไทยทนุ จำกัด (มหาชน)

มีนาคม 2542 บริษัทฯ ได้ทำสัญญาปรับโครงสร้างหนี้กับธนาคาร บริษัทฯ มีกำไรจาก
การโอนทรัพย์สินเพื่อปรับโครงสร้างหนี้ที่เกิดขึ้นในระหว่างปี 2542 จำนวน 40.93
ล้านบาทและไม่มีกำไรหรือขาดทุนจากการปรับโครงสร้างหนี้

กันยายน 2546 บริษัทฯ ได้มีการทำสัญญาเปลี่ยนเจ้าหนี้เงินกู้ยืมจากธนาคารเดิมเป็น ธนาคารใหม่
ทำให้ลดภาระค่าใช้จ่ายทางด้านการเงินลง

การประกอบธุรกิจของบริษัท

บริษัทมีวัตถุประสงค์ เพื่อผลิตพรมออกจำหน่ายทั้งในประเทศ และต่างประเทศ โดยใช้เครื่องหมาย
“ ไทปิง ” สำหรับผลิตภัณฑ์ที่จำหน่ายในประเทศ และ “ Royal Thai ”
สำหรับผลิตภัณฑ์ที่ส่งออกไปจำหน่ายต่างประเทศ

บริษัทได้เคยมีการลงทุนในธุรกิจ อสังหาริมทรัพย์
แต่ในปัจจุบันได้ขายการลงทุนในธุรกิจดังกล่าวไปหมดแล้ว
คงประกอบธุรกิจทางด้านพรมแต่เพียงอย่างเดียว
โดยแยกจำแนกเป็นการขายพรมในประเทศและต่างประเทศ ได้ดังนี้

  ------------------------ -------- ------- -------- ------- -------- -------
                           2546             2545             2544     

                           ล้านบาท   %       ล้านบาท   %       ล้านบาท   %

  มูลค่าการจำหน่ายในประเทศ    272.17   66.22   282.04   61.71   257.27   59.55

  มูลค่าการจำหน่ายต่างประเทศ   138.83   33.78   175.00   38.29   174.74   40.45

  รวม                      411.00           457.04           432.01   
  ------------------------ -------- ------- -------- ------- -------- -------

(1) ลักษณะผลิตภัณฑ์

แบ่งประเภทผลิตภัณฑ์ได้ดังนี้

1.  พรมทอมือ (Hand Tufted Carpet)

2.  พรมทอเครื่องแอ็คมินส์เตอร์ แบบทอสานมีลายในตัว (Axminster Woven Pattern
    Carpets)

3.  พรมทอจักรมีลวดลายในตัว

    -   พรมทอจักรหน้ากว้าง (ม้วน)

    -   พรมทอจักรหน้าแคบ (ตามแปลน)

4.  พรมอัด

5.  วัสดุรองพรม

สำหรับในส่วนของพรมอัด บริษัท มีนโยบายเลิกผลิตและขายพรมอัด
จึงได้ทยอยขายเครื่องจักรสำหรับผลิตพรมอัดออกไป ตั้งแต่ กันยายน 2546

สิทธิหรือข้อจำกัดในการประกอบธุรกิจ

(1) บัตรส่งเสริมการลงทุน ไม่มี

(2) สิทธิอื่น ไม่มี

(3) ข้อจำกัดในการประกอบธุรกิจ -

(2) ตลาดและภาวะการแข่งขัน

ตลาดในประเทศ

นโยบายกระตุ้นเศรษฐกิจของรัฐบาล รวมทั้งนโยบายคงดอกเบี้ยเงินกู้ที่ต่ำ
ทำให้ภาคธุรกิจอสังหาริมทรัพย์ขยายตัวอย่างต่อเนื่อง
สอดคล้องกับความต้องการของผู้บริโภคที่มีอยู่อย่างสม่ำเสมอ ทำให้เกิดโครงการก่อสร้างใหม่ๆ
เกิดขึ้น ทั้งประเภทโครงการคอนโดมิเนียมที่พักอาศัย, โครงการบ้านจัดสรร
และโครงการอาคารสำนักงาน ถึงแม้โครงการต่างๆ เหล่านี้จะเกิดขึ้นเป็นจำนวนมาก
แต่เนื่องจากแนวโน้มการออกแบบทันสมัยและความต้องการของผู้บริโภคในการใช้พรมปูตลอดห้องมีลดน้อยลง
บริษัทฯ ได้เตรียมวางแผนการตลาด เพื่อกระตุ้นความต้องการและพัฒนาพรมที่มีลักษณะเป็นผืน
โดยเน้นที่การพัฒนาเส้นใยใหม่ๆ ที่มีความแปลกแตกต่างจากเดิม

การออกแบบลวดลาย เทคนิคการทอและสีสัน
ให้สอดคล้องกับความต้องการของผู้บริโภคและมัณฑนากร

ในปี 2546 บริษัทฯได้รับเกียรติจากภาครัฐบาลให้เป็นหนึ่งในผู้ร่วมงานการประชุมสถานที่สำคัญต่างๆ
ที่ใช้ในการประชุม APEC เช่น ทำเนียบรัฐบาล, พระที่นั่งอนันตสมาคม, บ้านพิษณุโลก,
ราชนาวิกสภา, หอประชุมกองทัพเรือ, สถานที่จัดแสดงขบวนแห่เรือทางชลมารค

นอกจากนี้แล้ว ตลาดโรงภาพยนตร์ยังคงเป็นตลาดที่มีการแข่งขันที่สูง
และผู้ประกอบการยังคงมีแผนการขยายจำนวนโรงภาพยนตร์อย่างต่อเนื่อง
และมีโครงการทีจะเริ่มขยายไปสู่ตลาดต่างจังหวัดที่เป็นเมืองท่องเที่ยว
บริษัทฯได้วางแผนพัฒนาลวดลายและประสานงานกับมัณฑนากร เพื่อรับการขยายตัวในปีต่อไป

โรงแรมยังคงเป็นตลาดที่สำคัญและมีการปรับปรุงอย่างต่อเนื่อง
โรงแรมขนาดใหญ่ที่มีชื่อเสียงเริ่มขยายไปสร้างโรงแรมใหม่ๆ ในเมืองท่องเที่ยว เช่น ภูเก็ต
และเชียงใหม่ บริษัทฯได้วางแผนพัฒนาสินค้าและเพิ่มทางเลือกให้ลูกค้า โดยจัดหาพรมที่มีคุณภาพ
และมีราคาที่สามารถแข่งขันได้จากต่างประเทศ นำเข้ามาเพื่อรองรับกับตลาดในส่วนนี้

 ตลาดต่างประเทศ

ในปี 2546 สภาวะเศรษฐกิจโลกโดยทั่วไปเริ่มปรับตัวไปในทิศทางที่ดีขึ้น ในช่วงครึ่งปีหลัง
ส่งผลให้แนวโน้มของตลาดในแต่ละโซนเริ่มขยับตัวดีขึ้นเป็นลำดับ
ประกอบกับบริษัทฯได้พัฒนาคุณภาพและสินค้ามาโดยตลอดอย่างต่อเนื่อง เพื่อตอบสนองตลาด
ทำให้บริษัทฯประสบความสำเร็จเป็นที่น่าพอใจในตลาดที่มีการแข่งขันกันอย่างสูง

โครงการที่เมือง ดูไบ ที่ผ่านมา รวมทั้งหลายๆ โครงการในหลายประเทศทั่วโลก
ได้สร้างความเชื่อมั่นในด้านคุณภาพ, ศักยภาพ และราคาที่สามารถแข่งขันได้ของบริษัทฯให้กับผู้ซื้อ
จนนำมาสู่การประสบความสำเร็จ
และได้รับความไว้วางใจให้เป็นผู้ผลิตพรมให้กับโครงการใหญ่กว่าเดิม ที่เมือง อาบูดาบี
ประเทศสหรัฐอาหรับเอมิเรตท์ในปีนี้

ภายใต้สภาวะเศรษฐกิจที่ดีขึ้น การแข่งขันจากประเทศจีน ซึ่งยังคงใช้กลยุทธ์ทางด้านราคา
ผลักดันยอดขาย และจากผู้ผลิตพรมในประเทศก็รุนแรงเพิ่มมากขึ้นเช่นเดียวกัน

อย่างไรก็ตาม บริษัทฯยังคงใช้กลยุทธ์ในการเจาะตลาดใหม่ๆ
และขยายฐานลูกค้าในตลาดเดิมให้มากขึ้น
โดยมีทั้งเตรียมตัวในการออกนิทรรศการในตลาดกลุ่มเป้าหมายในงานที่เกี่ยวข้องกับการใช้พรมโดยเฉพาะ
และขยายไปสู่ช่องทางใหม่ๆ เพิ่มเติม อาทิ ธุรกิจเอ็นเตอร์เทนเม้นท์
ซึ่งบริษัทฯประสบความสำเร็จเป็นอย่างสูงในตลาดในประเทศจากการดำเนินงานดังกล่าว
ทำให้เชื่อมั่นว่าผลประกอบการของบริษัทจะมีแนวโน้มเป็นไปในทิศทางที่ดีขึ้นเป็นลำดับ

ลักษณะของลูกค้า

บริษัทแบ่งลักษณะของลูกค้าออกเป็น 2 ลักษณะ คือ

ลูกค้ารายใหญ่ เช่น โรงแรม, หน่วยราชการ, อาคารสำนักงานใหญ่

ลูกค้ารายย่อย เช่น บ้าน, สำนักงานขนาดเล็ก

ผลของฤดูกาล

สำหรับตลาดในประเทศ ไม่มีผลกระทบต่อการดำเนินงานของบริษท แต่ในส่วนของตลาดต่างประเทศ
ในช่วงเทศกาลคริสต์มาส, รามาดอน, ตรุษจีน มีผลให้ยอดขายต่ำ
อันเนื่องจากการปิดดำเนินการชั่วคราวของลูกค้า

การจำหน่ายและช่องทางการจำหน่าย

บริษัทจะขายตรง โดยมีพนักงานขายประจำของบริษัทฯ เนื่องจากลูกค้าส่วนหนึ่งจะเป็นลูกค้ารายใหญ่
(Contract Sale) ซึ่งจะต้องมีการทำสัญญาก่อนการผลิต บริษัทฯจะต้องดูสาระสำคัญของสัญญา,
ลักษณะโครงการของลูกค้าและหลักประกันในการชำระเงิน หรือ ผ่านผู้จัดจำหน่าย โดยมีสัดส่วน
ดังนี้

ขายตรง 75%

ขายผ่านผู้จัดจำหน่าย 25%

(3) การจัดหาผลิตภัณฑ์

การผลิต

โรงงานตั้งอยู่เลขที่ 97 หมู่ที่ 9 ถนนวิภาวดีรังสิต แขวงสีกัน เขตดอนเมือง กรุงเทพฯ

กำลังการผลิตและปริมาณการผลิต

(หน่วย : พันตารางเมตร)

+----------------------------------+-------+-------+-------+--------+
| รายการ                           | จำ    | 2546  | 2545  | 2544   |
|                                  | นวนกะ |       |       |        |
+----------------------------------+-------+-------+-------+--------+
| กำลังการผลิต                       | 1     | 50    | 50    | 60     |
|                                  |       |       |       |        |
| พรมทอมือ                          |       |       |       |        |
+----------------------------------+-------+-------+-------+--------+
| พรมทอจักรหน้าแคบ                   | 1     | 150   | 150   | 250    |
+----------------------------------+-------+-------+-------+--------+
| พรมแอ๊กซมินสเตอร์                   | 2     | 200   | 200   | 260    |
+----------------------------------+-------+-------+-------+--------+
| พรมทอจักรหน้ากว้าง                  | 1     | 100   | 100   | 315    |
+----------------------------------+-------+-------+-------+--------+
| พรมอัด (ปี 2546 = 8 เดือน)          | 1     | 413   | 620   | 1,398  |
+----------------------------------+-------+-------+-------+--------+
| รวมกำลังการผลิต                    |       | 913   | 1,120 | 2,283  |
+----------------------------------+-------+-------+-------+--------+
| ปริมาณการผลิตจริง                   | 1     | 35    | 33    | 43     |
|                                  |       |       |       |        |
| พรมทอมือ                          |       |       |       |        |
+----------------------------------+-------+-------+-------+--------+
| พรมทอจักรหน้าแคบ                   | 1     | 77    | 109   | 115    |
+----------------------------------+-------+-------+-------+--------+
| พรมแอ๊กซมินสเตอร์                   | 2     | 122   | 158   | 96     |
+----------------------------------+-------+-------+-------+--------+
| พรมทอจักรหน้ากว้าง                  | 1     | 63    | 29    | 32     |
+----------------------------------+-------+-------+-------+--------+
| พรมอัด                            | 1     | 213   | 252   | 420    |
+----------------------------------+-------+-------+-------+--------+
| รวมปริมาณการผลิตจริง                |       | 510   | 581   | 706    |
+----------------------------------+-------+-------+-------+--------+
| ร้อยละของกำลังการผลิต               |       | 55.86 | 51.87 | 30.00  |
+----------------------------------+-------+-------+-------+--------+
| อัตราเพิ่ม(ลด)ของปริมาณการผลิต        |       | (12   | (17   | (2     |
|                                  |       | .22%) | .70%) | 3.35%) |
+----------------------------------+-------+-------+-------+--------+

หมายเหตุ กะละ 8 ชั่วโมง

วัตถุดิบและผู้จำหน่ายวัตถุดิบ

+---------------+------------+------------+-----------+----------------+
| วัตถุดิบ         | ผู้จำหน่าย    |            | สัดส่วน %   | ราคาเปลี่ยนแปลง  |
+---------------+------------+------------+-----------+----------------+
|               | ต่างประเทศ  | ในประเทศ   | (นอก/ใน)  |                |
+---------------+------------+------------+-----------+----------------+
| ไหมพรมขนแกะ   | 3          | 1          | 100/0     | เพิ่มขึ้นเล็กน้อย    |
+---------------+------------+------------+-----------+----------------+
| ไ             | 1          | 2          | 60/40     | ไม่เปลี่ยนแปลง    |
| หมพรมสังเคราะห์ |            |            |           |                |
+---------------+------------+------------+-----------+----------------+
| สารเคมีและสีย้อม | -          | 9          | 0/100     | “              |
+---------------+------------+------------+-----------+----------------+
| ผ้าใยสังเคราะห์  | 1          | 1          | 50/50     | “              |
+---------------+------------+------------+-----------+----------------+
| ผ้าใบ          | 1          | 2          | 30/70     | “              |
+---------------+------------+------------+-----------+----------------+

ประเภทไหมพรมขนสัตว์ และใยสังเคราะห์
ผู้ผลิตทั้งในประเทศและต่างประเทศจะผลิตตามเบอร์เส้นด้ายและคุณภาพที่บริษัทกำหนด
เพื่อใช้สำหรับการทอพรมโดยเฉพาะราคาวัตถุดิบจะขึ้นลงตามภาวะการตลาด

ขั้นตอนและเทคโนโลยีการผลิต

ขั้นตอนการผลิตพรมมีหลายขั้นตอนและมีความซับซ้อนพอสมควรโดยแบ่งออกเป็น

1. แผนกวางแผนและควบคุมการผลิต (Production Planning and Control)

  แผนกนี้มีหน้าที่วางแผนและควบคุมการผลิตให้ได้มาตรฐานและตามกำหนดที่ลูกค้าสั่งโดยจะกำหนดว่าจะใช้วัตถุดิบชนิดใดทอกับเครื่องอะไรหรือทอมือ
  เป็นต้น

2. แผนกย้อมสี (Dyeing)

แผนกนี้จะทำการย้อมสี โดยใช้ไหมสีขาวทำการย้อมสีให้ได้สีตามที่ลูกค้าสั่ง

3. แผนกกรอและควบเกลียว (Winding and Twisting)

แผนกนี้จะทำหน้าที่นำพรมที่ย้อมเสร็จแล้วมากรอและควบเกลียวเข้าหลอดเพื่อส่งต่อไปทอพรม

4. แผนกทอมือและทอจักร (Hand-Tufting , Machine-Tufting , Machine

Weaving)

Hand-Tufting : แผนกทอมือจะทำการผลิตพรม โดยมีเทคนิคพิเศษคือ
ใช้มอเตอร์ปักไหมพรมบนผ้าใบซึ่งถูกขึงอยู่

Machine-Tufting / Weaving : เครื่องจักรมีหลายแบบที่สามารถทอพรมออกมาแตกต่างกันดังนี้
:-

- Pass Tufting เป็นเครื่องทอพรมสีเรียบ หน้าแคบ

- Broad Tufting เป็นเครื่องทอที่มีกำลังการผลิตสูงควบคุมด้วยคอมพิวเตอร์ในการเลือกลาย
(Graphic Geometric Patterns) ทอพรมลวดลาย หน้ากว้าง

- Axminster Weaving เป็นเครื่องทอพรมแบบทอสานมีลายในตัว

5. แผนกลงกาว (Back Coating)

แผนกนี้จะทำการลงกาว (Latex) ที่หลังพรม โดยมีตาข่าย (Cotton Net) ปิดด้านหลังพรมด้วย
แล้วจึงทำการอบแห้งด้วยเครื่องอบที่มีความทันสมัย

6. แผนกตกแต่งและไถเรียบ (Finishing and Shearing)

แผนกนี้จะนำพรมที่ลงกาวแล้วมาทำการตกแต่งให้เรียบร้อยซึ่งพรมบางชนิดก็ต้องไถหน้าพรมให้เรียบ

7. แผนกตรวจสอบขั้นตอนสุดท้าย (Final Inspection)

หน้าที่ของแผนกนี้สำคัญมากต้องตรวจสอบพรมที่ผลิตให้ได้มาตรฐานและถูกต้องตามที่ลูกค้าสั่ง
ซึ่งถึงแม้ว่าแต่ละแผนกจะมีการตรวจสอบอยู่แล้วก็ตาม

8. แผนกสินค้าสำเร็จรูป (Finished Goods)

พรมเมื่อตรวจสอบแล้วจะถูกนำมาเก็บรักษาที่คลังสินค้าสำเร็จรูปเพื่อรอการส่งให้ลูกค้าต่อไป

ผลกระทบต่อสิ่งแวดล้อม

บริษัทได้ลงทุนในโครงการระบบกำจัดน้ำเสีย
เพื่อช่วยป้องกันและรักษาสิ่งแวดล้อมและได้ทำอยู่เป็นประจำมิได้ละเลย
จะมีการวิเคราะห์คุณภาพของน้ำตามกฎของกระทรวงอุตสาหกรรม
บริษัทมีผู้ควบคุมดูแลระบบป้องกันสิ่งแวดล้อมเป็นพิษ
ส่วนวัสดุเหลือใช้จากการผลิตเนื่องจากมีปริมาณไม่มากนักจะนำไปทิ้งโดยหน่วยงานราชการ
และวิธีการรีไซเคิลทำได้บางส่วน

งานที่ยังไม่ได้ส่งมอบ

งานที่ยังไม่ได้ส่งมอบซึ่งเป็นโครงการมีมูลค่าตั้งแต่ร้อยละ 10 ขึ้นไปของรายได้รวม ตาม

งบปีบัญชีล่าสุด

-ไม่มี -